1/8जन्माष्टमी की पूजा में इन चीजों को शामिल करना न भूलें
Krishna Janmashtami Puja Samagri : हिंदू धर्म में कृष्ण जन्माष्टमी का त्योहार बहुत धुमधाम से मनाया जाता है। भगवान विष्णु ने द्वापर युग भाद्रपद मास की कृष्ण पक्ष की अष्टमी तिथि को देवकी की कोख से कृष्ण रूप में जन्म लिया था। इस उपलक्ष्य में भक्त उपवास रखते हैं, मंगल गीत गाते हैं और मध्यरात्रि को भक्त नंद के आनंद भयो जय कन्हैया लाल की गाने के साथ भगवान का जन्म करते हैं। इसके बाद विधि-विधान के साथ पूजा करते हैं। शास्त्रों में बताया गया है कि जन्माष्टमी (Krishna Janmashtami) की पूजा में अगर भक्त कृष्ण की प्यारी चीजों को शामिल करते हैं तो सभी मनोकामनाएं पूरी होती हैं। उसके घर में सुख-शांति और समृद्धि बनी रहती है। आइए जानते हैं जन्माष्टमी पूजा (Krishna Janmashtami Puja) में किन चीजों को शामिल करना चाहिए…
2/8माखन-मिश्री
जन्माष्टमी के दिन भगवान कृष्ण को माखन-मिसरी का भोग लगाना चाहिए। बाल गोपाल को माखन बहुत प्रिय है। बताया जाता है कि जन्म के बाद कान्हा ने नंदगांव की गोपियों को सपने में माखन मांगा था, तब अगले दिन गोपियां नंदबाबा के घर माखन लेकर पहुंची और नंद के आनंद भयो जय कन्हैया लाल की का मंगल गीत गाया। अपने सखाओं के साथ उन्होंने मटकियों से माखन चुराकर खा लिया करते थे, जिससे उनका एक नाम माखन चोर भी पड़ा। माखन का भोग लगाने से आरोग्य की प्राप्ति होती है।
3/8मोरपंख
बाल गोपाल के जन्म के बाद उनके मुकुट में मोरपंख लगाएं। बताया जाता है कि जब कृष्णजी बांसुरी बजाया करते थे तब मोर भी नृत्य करते थे। एक दिन जब मोर का पंख नृत्य करते समय गिर गया और कान्हा ने उसको अपने मस्तक पर धारण कर लिया। राधारानी को भी मोर बहुत प्रिय थे, उनके महल में कई मोर रहते थे। मोरपंख राधा-कृष्ण के प्रेम का प्रतिक माना जाता है। एकबार भगवान कृष्ण ने राधारानी को प्रसन्न करने के लिए मोर का भी रूप लिया था। आज भी मोर मुकुटी मंदिर भगवान कृष्ण की मोर रूप में पूजा की जाती है।
4/8चांदी की बांसुरी
भगवान कृष्ण के जन्म के बाद उनको चांदी की बांसुरी अर्पित करें, अगर चांदी की नहीं है तो आप बांस की भी बांसुरी अर्पित कर सकते हैं। भगवान कृष्ण को बांसुरी बजाना अतिप्रिय था। भगवान जब बांसुरी बजाते थे तब ना सिर्फ गोपियां बल्कि सभी पशु-पक्षी उनकी ओर खिंचे चले आते थे। कृष्ण बांसुरी बजाकर रास रचाते थे। बांसुरी को प्रेम और आनंद का प्रतीक माना जाता है। इसलिए इसको चढ़ाने से घर के सदस्यों के बीच प्रेम और आनंद बना रहता है।
5/8झूला
जन्म और श्रृंगार के बाद बाल गोपाल को झूला-झुलाने की परंपरा रही है। इसका आनंद ठीक उसी प्रकार लिया जाता है, जिस प्रकार घर में बच्चे के जन्म के बाद उसको पालने में झुलाया जाता है। भगवान को झूला में झुलाकर परमानंद की प्राप्ति की जाती है। घर में भगवान को झुलाने से आनंद बना रहता है।
6/8तुलसी का पत्ता
भगवान विष्णु ने तुलसी को अपने सिर पर स्थान दिया है और उनका भोग में बिना तुलसी के पत्ता के पूरा नहीं होता। इसलिए जन्म के बाद भगवान के भोग में तुलसी का पत्ता जरूर डालें। बताया जाता है कि जहां तुलसी का पौधा होता है, वहां मां लक्ष्मी की हमेशा कृपा बनी रहती है।
7/8शंख
भगवान कृष्ण के जन्म के दौरान उनको शंख से ही स्नान करवाया जाता है। इसके अलावा भगवान विष्णु और माता लक्ष्मी अपने हाथों पर शंख धारण किए हुए हैं। इसलिए शंख बेहद पवित्र माना जाता है। इसकी ध्वनि से आसपास का वातावरण शुद्ध हो जाता है और उसको बजाने से कई तरह की बीमारियों का अंत हो जाता है।
8/8गीता
मनुष्य के सभी दुखों को हरने वाली गीता को भगवान वाणी माना जाता है। यह आत्मा का परमात्मा से मिलन करवाती है। महाभारत युद्ध के दौरान भगवान कृष्ण ने अर्जुन को गीता के उपदेश दिए थे। गीता मनुष्य को मुक्ति का मार्ग बताती है और कर्म पर्थ पर चलने का ज्ञान भी देती है। जन्माष्टमी के दिन गीता का पाठ करना उत्तम माना गया है।